Eks suldat Amerikan jeħel 16-il sena ħabs fir-Russja fuq spjunaġġ
Imtella' Ġunju 15, 2020 - Aġġornata 15 Ta' Ġunju, 2020 8:51pm L-Amerikani jinsabu inkorlati wara li r-Russja kkundannat eks suldat Amerikan 16-il sena ħabs fuq akkużi ta' spjunaġġ. Paul Whelan ġie arrestat f'Moska sena u nofs ilu, wara li uffiċjali tas-sigurtà Russi sabulu pen drive li fiha qalu li kien hemm sigrieti tal-istat. ż Whelan qal li hu kien vittma ta' frame-up u sejjaħ il-ġuri farsa, minħabba li l-Qorti lanqas pprovdietlu interpreti. L-Ambaxxatur Amerikan għar-Russja, John Sullivan, qal li se jkomplu jsejħu u jaħdmu għall-ħelsien ta' Paul Whelan.